Legal Document

Category: 122

Text:
89. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. ΑΠ: 294/55 της 1/30 Οκτ. 2003 (ΦΕΚ Β΄ 1590) Κανονισμός για τη Δημοσίευση Τεχνικών Διεπαφών Δημοσίων Τηλεπικοινωνιακών Δικτύων, σύμφωνα με το Π.Δ. 44/2002. Έχοντας υπόψη: α.το Ν. 2867/2000 «Οργάνωση και λειτουργία των τηλεπικοινωνιών και άλλες διατάξεις» (ΦΕΚ   Σελ. 386,448 Τεύχος      Σελ.        273/Α/2000) και ιδίως το άρθρο 3 παρ. 14 εδάφια β΄ και κη΄ αυτού,  β.το άρθρο 4 παρ. 3 του Π.Δ 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της Ελληνικής νομοθεσίας στην οδηγία 99/5/ΕΚ του Ευρωπαϊκού Κοινοβουλίου και του Συμβουλίου της 9 Μαρτίου 1999» (ΦΕΚ 44/Α/7.3.2002), γ.το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζει: Άρθρο 1 Σκοπός - Πεδίο Εφαρμογής Ο παρών Κανονισμός ρυθμίζει τους όρους και τη διαδικασία που πρέπει να ακολουθούν οι τηλεπικοινωνιακοί οργανισμοί για την απρόσκοπτη διάθεση στο κοινό και τη δημοσίευση των ακριβών και επαρκών τεχνικών προδιαγραφών όλων των διεπαφών, πριν καταστούν προσιτές στο κοινό οι υπηρεσίες που προσφέρονται μέσω των διεπαφών αυτών. Άρθρο 9 Μεταβατικές Διατάξεις 1.Κατ' εξαίρεση των προβλεπομένων στο άρθρο 5 του παρόντος, για τις ήδη διαθέσιμες κατά την ημερομηνία δημοσίευσης του παρόντος στο κοινό διεπαφές, οι Υπόχρεοι Οργανισμοί οφείλουν να προβούν σε δημοσίευση των διεπαφών αυτών εντός 5 μηνών από τη δημοσίευση του παρόντος κανονισμού και σύμφωνα με τα ειδικώς οριζόμενα στις διατάξεις αυτού.  2.Η υποχρέωση ενημέρωσης της ΕΕΤΤ, σύμφωνα με το άρθρο 7 του παρόντος, ισχύει και για τις διεπαφές που θα δημοσιευθούν κατ' εφαρμογή της παραγράφου 1 του παρόντος άρθρου. Άρθρο 10 Έναρξη Ισχύος Ο παρών Κανονισμός ισχύει από τη δημοσίευσή του στην Εφημερίδα της Κυβερνήσεως. Άρθρο 2 Ορισμοί Λέξεις ή φράσεις, οι οποίες χρησιμοποιούνται στον παρόντα Κανονισμό, έχουν την έννοια η οποία τους αποδίδεται στο Προεδρικό Διάταγμα 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της ελληνικής νομοθεσίας στην οδηγία 99/5/ΕΚ της Ευρωπαϊκού Κοινοβουλίου και του Συμβουλίου της 9 Μαρτίου 1999» ή σε περίπτωση που δεν αναφέρονται σε αυτό, την έννοια που τους αποδίδεται στο Ν. 2867/2000, ή σε περίπτωση που δεν αναφέρονται σε αυτό, στο σχετικό δευτερογενές δίκαιο της Ευρωπαϊκής Ένωσης. 22.ΔΑ.α.89 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 3 Οργανισμοί που υποχρεούνται  να δημοσιεύουν προδιαγραφές διεπαφών 1.Υποχρεούνται να δημοσιεύουν τις τεχνικές προδιαγραφές των διεπαφών μέσω των οποίων παρέχονται τηλεπικοινωνιακές υπηρεσίες στο κοινό οι παρακάτω (καλούμενοι στο εξής «Υπόχρεοι Οργανισμοί»): α) οι πάροχοι δημοσίων τηλεπικοινωνιακών δικτύων στα οποία μπορεί να συνδεθεί τερματικός εξοπλισμός είτε μέσω σημείου τερματισμού δικτύου, είτε μέσω ερτζιανής διεπαφής, β) οι πάροχοι δημόσιων τηλεπικοινωνιακών δικτύων οι οποίοι έχουν πρόσβαση στον τελικό συνδρομητή μέσω των δικτύων άλλων παρόχων, γ) οι πάροχοι δημοσίων τηλεπικοινωνιακών υπηρεσιών οι οποίες παρέχονται μέσω δικτύων άλλων παρόχων.  2.Η ανωτέρω υποχρέωση δημοσίευσης ισχύει για τις διεπαφές μέσω των οποίων παρέχεται στο κοινό πρόσβαση σε τηλεπικοινωνιακά δίκτυα ή/και υπηρεσίες. Ενδεικτικά αναφέρονται, διεπαφές ενσύρματων και ασύρματων δικτύων, διεπαφές μισθωμένων γραμμών (leased lines), διεπαφές ιδεατών ιδιωτικών δικτύων (Virtual Private Networks-VPN), τηλεφωνίας, διεπαφές για διαθέσιμες στο κοινό δορυφορικές υπηρεσίες, διεπαφές Ψηφιακού Δικτύου Ενοποιημένων Υπηρεσιών (Ιntegrated Services Digital Network- ISDN), δεδομένων (data), τέλεξ κ.α.  3.Η υποχρέωση δημοσίευσης δεν εφαρμόζεται σε:  α)εσωτερικές διεπαφές δημόσιων τηλεπικοινωνιακών δικτύων. β)διεπαφές διασύνδεσης μεταξύ παρόχων τηλεπικοινωνιακών υπηρεσιών προσιτών στο κοινό. γ)διεπαφές ιδιωτικών τηλεπικοινωνιακών δικτύων ή ιδιωτικών τηλεπικοινωνιακών υπηρεσιών. δ)στοιχεία των διεπαφών τα οποία καλύπτουν λεπτομέρειες συστημάτων κρυπτογραφίας που εξυπηρετούν την ασφάλεια των ραδιοεπικοινωνιών. Άρθρο 4 Γενικές Αρχές Δημοσίευσης Διεπαφών 1.Η δημοσίευση τεχνικών χαρακτηριστικών των διεπαφών πρέπει να περιλαμβάνει επαρκή και λεπτομερή στοιχεία, ώστε α) να είναι εφικτός ο σχεδιασμός τηλεπικοινωνιακού τερματικού εξοπλισμού, ο οποίος να μπορεί να χρησιμοποιεί όλες τις υπηρεσίες που παρέχονται μέσω της αντίστοιχης διεπαφής, β) να δύνανται οι κατασκευαστές να πραγματοποιούν δοκιμές των εφαρμοστέων βασικών (ουσιωδών) απαιτήσεων για τον τηλεπικοινωνιακό τερματικό εξοπλισμό και γ) να διασφαλίζεται η  αποτελεσματική διαλειτουργικότητα του τερματικού εξοπλισμού με το δίκτυο του οποίου τα χαρακτηριστικά των διεπαφών δημοσιεύονται, καθώς και η σωστή λειτουργία του εξοπλισμού. 2.Προδιαγραφές βασικών και πρόσθετων υπηρεσιών ή/ και λειτουργιών, οι οποίες παρέχονται μέσω διεπαφών των δικτύων όπως αυτές ορίζονται στο άρθρο 3, δημοσιεύονται στο βαθμό που αυτές έχουν σχέση με το σχεδιασμό και λειτουργία της τερματικής συσκευής 3.Τα χαρακτηριστικά των διεπαφών δημοσιεύονται με αναφορά σε δημοσιευμένα πρότυπα ή/και προδιαγραφές, όπου αυτό είναι δυνατό, σύμφωνα με την ακόλουθη σειρά προτεραιότητας: πρότυπα που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρότυπα ή προδιαγραφές που έχουν δημοσιευθεί από Ευρωπαϊκούς οργανισμούς τυποποίησης (ETSI ή το CEN/CENELEC), διεθνή πρότυπα ή συστάσεις της Διεθνούς Ένωσης Τηλεπικοινωνιών (ITU), του Διεθνούς Οργανισμού Τυποποίησης (ISO) ή της Διεθνούς Ηλεκτροτεχνικής Επιτροπής (IEC) και εθνικά πρότυπα ή προδιαγραφές του Ελληνικού Οργανισμού Τυποποίησης (ΕΛΟΤ). 4.Είναι δυνατόν για κάποια λειτουργία τερματικού εξοπλισμού ή για τη χρήση κάποιας υπηρεσίας, να απαιτείται ειδικό λογισμικό, το οποίο προσφέρεται απευθείας από τον πάροχο δημοσίων τηλεπικοινωνιακών δικτύων ή/και υπηρεσιών στον τερματικό εξοπλισμό του χρήστη μέσω του δικτύου. Στην περίπτωση αυτή, κατά τη δημοσίευση των αντίστοιχων διεπαφών πρέπει να αναφέρεται ρητά το γεγονός ότι για την συγκεκριμένη λειτουργία ή χρήση υπηρεσίας απαιτείται η προμήθεια συγκεκριμένου λειτουργικού συστήματος ή λογισμικού εφαρμογής (application program interface-API) καθώς και τον μηχανισμό μέσω του οποίου οι κατασκευαστές μπορούν να προμηθευτούν το λογισμικό αυτό.  Άρθρο 5 Χρόνοι Δημοσίευσης 1.Οι Υπόχρεοι Οργανισμοί δημοσιεύουν τα τεχνικά χαρακτηριστικά νέων διεπαφών: Α)τουλάχιστον 3 μήνες πριν από το χρόνο έναρξης παροχής της υπηρεσίας μέσω αυτών, σε περίπτωση που οι προδιαγραφές αυτές είναι σύμφωνες με δημοσιευμένα πρότυπα ή/και προδιαγραφές ευρωπαϊκών και διεθνών οργανισμών τυποποίησης, όπως αναφέρονται στο άρθρο 4 παρ. 3. (Μετά τη σελ. 386,448) Σελ. 386,449 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.89 Β)Τουλάχιστον 5 μήνες πριν από το χρόνο έναρξης παροχής της υπηρεσίας μέσω αυτών σε περίπτωση που οι διεπαφές δεν είναι σύμφωνες με δημοσιευμένα πρότυπα ή/και προδιαγραφές ευρωπαϊκών και διεθνών οργανισμών τυποποίησης, όπως αναφέρονται στο άρθρο 4 παρ. 3. 2.Οι Υπόχρεοι Οργανισμοί υποχρεούνται να δημοσιεύουν πάσης φύσεως τροποποίηση σε ήδη δημοσιευμένη διεπαφή, η οποία συνεπάγεται αλλαγές στον αντίστοιχο τερματικό εξοπλισμό, τουλάχιστον 3 μήνες πριν την εφαρμογή της τροποποίησης αυτής. 3.Σε περίπτωση που οι Υπόχρεοι Οργανισμοί προτίθενται να αποσύρουν δημοσιευθείσα διεπαφή, δημοσιεύουν την απόφασή τους αυτή τουλάχιστον 3 μήνες πριν από την ημερομηνία απόσυρσης προσδιορίζοντας την ημερομηνία απόσυρσης και ενημερώνοντας άμεσα και εγγράφως την ΕΕΤΤ.  4.Η EETT μπορεί κατά την κρίση της να υιοθετεί και να δημοσιεύει οδηγίες για την ελάχιστη περίοδο κοινοποίησης των προδιαγραφών διεπαφών, ώστε να εξασφαλίσει την εξισορρόπηση των δικαιωμάτων των εμπλεκομένων στη διαδικασία αυτή μερών. Άρθρο 6 Τρόπος Δημοσίευσης και Διάθεσης Διεπαφών 1.Οι Υπόχρεοι Οργανισμοί υποχρεούνται να δημοσιεύουν τις τεχνικές προδιαγραφές των διεπαφών στην Ελληνική και προαιρετικά στην Αγγλική γλώσσα, στην ιστοσελίδα τους στο Διαδίκτυο. Σε περίπτωση που οι Υπόχρεοι Οργανισμοί δεν διαθέτουν ιστοσελίδα, υποχρεούνται να διαθέτουν αντίγραφα των τεχνικών προδιαγραφών στα γραφεία της εταιρείας τους χωρίς χρέωση, σε έντυπη ή/και ηλεκτρονική μορφή, παρέχοντας ταυτόχρονα την μέγιστη δυνατή πληροφόρηση στους ενδιαφερόμενους.  2.Πέρα από την υποχρέωση της παραγράφου 1 του παρόντος, στην δημοσίευση πρέπει να περιλαμβάνονται τουλάχιστον τα ακόλουθα στοιχεία:  α.πλήρη στοιχεία επωνυμίας, διακριτικός τίτλος (και αριθμός μητρώου εταιρείας, όπου απαιτείται) β.διεύθυνση έδρας γ.τηλέφωνο, φαξ, διεύθυνση ηλεκτρονικού ταχυδρομείου τόσο του οργανισμού όσο και του αρμόδιου τμήματος ή προσώπου για ζητήματα σχετικά με τη δημοσίευση διεπαφών.  3.Σε περίπτωση οποιασδήποτε τροποποίησης ήδη δημοσιευμένης διεπαφής, οι Υπόχρεοι Οργανισμοί οφείλουν να δημοσιεύουν εκ νέου τη διεπαφή με ενσωματωμένη σε αυτήν την εκάστοτε τροποποίηση και επισημαίνοντας εμφανώς αυτή.  Σελ. 386,450 Τεύχος      Σελ.        Άρθρο 7 Ενημέρωση ΕΕΤΤ Οι Υπόχρεοι Οργανισμοί ενημερώνουν την ΕΕΤΤ εγγράφως για τον χρόνο και τρόπο δημοσίευσης νέας διεπαφής, τροποποίηση ή απόσυρση αυτής. Τα ελάχιστα στοιχεία με τα οποία θα γίνεται η ενημέρωση θα περιλαμβάνουν: στοιχεία παρόχου, στοιχεία υπευθύνου για επικοινωνία με την ΕΕΤΤ για θέματα δημοσίευσης διεπαφών, τίτλος διεπαφής, τρόπος δημοσίευσης, χρόνος δημοσίευσης και τρόπος πρόσβασης ενδιαφερομένων στην πληροφορία, στοιχεία υπευθύνου για την επικοινωνία ενδιαφερομένων με τον τηλεπικοινωνιακό πάροχο για θέματα διεπαφών. Η ενημέρωση πρέπει να γίνεται εντός 3 εργάσιμων ημερών από την ημέρα που έλαβε χώρα η δημοσίευση σύμφωνα με το άρθρο 5. Άρθρο 8 Εξέταση αιτημάτων ενδιαφερομένων  μερών/Καταγγελίες και Κυρώσεις 1.Σε περίπτωση που κατασκευαστής τερματικού εξοπλισμού ή άλλο πρόσωπο το οποίο έχει έννομο συμφέρον θεωρήσει ότι τα χαρακτηριστικά που έχουν δημοσιευθεί από τον Υπόχρεο Οργανισμό δεν είναι επαρκή για το σκοπό για τον οποίο αυτά προορίζονται, δύναται να υποβάλλει ενώπιον της ΕΕΤΤ αίτηση, επαρκώς αιτιολογημένη, με την οποία θα ζητά τη συμπλήρωση των ελλιπών χαρακτηριστικών των διεπαφών. Η ΕΕΤΤ, αφού εξετάσει την αίτηση, θα εκδώσει απόφαση με την οποία θα διατάσσει τον Υπόχρεο Οργανισμό να συμπληρώσει προσηκόντως τη δημοσίευση ή θα επιβάλλει οποιοδήποτε άλλο μέτρο κρίνει αυτή πρόσφορο για την ορθή εφαρμογή των διατάξεων του παρόντος Κανονισμού. 22.ΔΑ.α.89 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Σε περίπτωση που κατασκευαστής εξοπλισμού ή άλλο πρόσωπο το οποίο έχει έννομο συμφέρον θεωρεί ότι Υπόχρεος Οργανισμός παρέλειψε να προβεί στη δημοσίευση των διεπαφών, σύμφωνα με τις διατάξεις του παρόντος κανονισμού, ή παρέλειψε να συμμορφωθεί προς τις λοιπές υποχρεώσεις του που προβλέπονται από τον παρόντα Κανονισμό, το θιγόμενο μέρος δύναται να προβεί σε σχετική καταγγελία προς την ΕΕΤΤ με μνεία της συγκεκριμένης παράλειψης. 3.Σε περίπτωση που η ΕΕΤΤ διαπιστώσει, είτε αυτεπάγγελτα είτε μετά από διαδικασία εξέτασης καταγγελίας στα πλαίσια της ανωτέρω παραγράφου, μετά από ακρόαση των ενδιαφερομένων μερών, ότι συντρέχει πράγματι περίπτωση παράβασης του παρόντος Κανονισμού, η ΕΕΤΤ δύναται να επιβάλει κατά των παραβατών, με αιτιολογημένη απόφασή της, τις κυρώσεις που προβλέπονται στο άρθρο 12 παράγραφος 1 του Ν. 2867/2000.